CELEX: 22007D0076
Language: da
Date: 2007-07-06 00:00:00
Title: Afgørelse truffet af Det Blandede EØS-udvalg nr. 76/2007 af 6. juli 2007 om ændring af bilag II (Tekniske forskrifter, standarder, prøvning og certificering) til EØS-aftalen

13.12.2007   
            
            
               DA
            
            
               Den Europæiske Unions Tidende
            
            
               L 328/13
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 76/2007
   af 6. juli 2007
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse nr. 3/2006 truffet af Det Blandede EØS-udvalg den 27. januar 2006 (1).
            
         
               (2)
            
            
               Europa-Parlamentets og Rådets direktiv 2006/95/EF af 12. december 2006 om tilnærmelse af medlemsstaternes lovgivning om elektrisk materiel bestemt til anvendelse inden for visse spændingsgrænser (2) bør indarbejdes i aftalen.
            
         
               (3)
            
            
               Ved direktiv 2006/95/EF ophæves Rådets direktiv 73/23/EØF (3), der er indarbejdet i aftalen, og som derfor bør ophæves i henhold til aftalen.
            
         
               (4)
            
            
               En række meddelelser fra Kommissionen om anvendelsen af direktiv 73/23/EØF er også blevet overflødige og bør derfor udgå af aftalen —
            
         TRUFFET FØLGENDE AFGØRELSE:
   Artikel 1
   I kapitel X i bilag II til aftalen foretages følgende ændringer:
   
               1)
            
            
               Følgende punkt indsættes efter punkt 7c (Europa-Parlamentets og Rådets direktiv 2004/108/EF):
               
                           »7d.
                        
                        
                           
                              32006 L 0095: Europa-Parlamentets og Rådets direktiv 2006/95/EF af 12. december 2006 om tilnærmelse af medlemsstaternes lovgivning om elektrisk materiel bestemt til anvendelse inden for visse spændingsgrænser (EUT L 374 af 27.12.2006, s. 10)«.
                        
                     
         
               2)
            
            
               Teksten til punkt 1 (Rådets direktiv 73/23/EØF), 8 (C/184/79/s. 1: Meddelelse fra Kommissionen), 9 (C/107/80/s. 2: Meddelelse fra Kommissionen), 10 (C/199/80/s. 2: Tredje meddelelse fra Kommissionen), 11 (C/59/82/s. 2: Meddelelse fra Kommissionen), 12 (C/235/84/s. 2: Fjerde meddelelse fra Kommissionen), 13 (C/166/85/s. 7: Femte meddelelse fra Kommissionen), 14 (C/168/88/s. 5: Meddelelse fra Kommissionen), 24 (C/210/92/s. 2: Meddelelse fra Kommissionen) og 25 (C/18/93/s. 4: Meddelelse fra Kommissionen) udgår.
            
         Artikel 2
   Den islandske og norske udgave af direktiv 2006/95/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 7. juli 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 6. juli 2007.
      
         
            På vegne af Det Blandede EØS-udvalg
         
         Stefán Haukur JÓHANNESSON
         
         
            Formand
         
      
   
   
      (1)  EUT L 92 af 30.3.2006, s. 22.
   
      (2)  EUT L 374 af 27.12.2006, s. 10.
   
      (3)  EUT L 77 af 26.3.2005, s. 29.
   
      (4)  Ingen forfatningsmæssige krav angivet.